અજા એકાદશીનું વ્રત કરનારાએ કેટલીક ખાસ વાતોનું ધ્યાન રાખવું જોઈએ. એકાદશી વ્રતમાં અન્ન લઈ શકાય નહિં. ઉપવાસ કરવો. અજા એકાદશીના દિવસે સવારે વહેલા ઉઠીને નિત્યકર્મમાંથી પરવારી ભગવાન વિષ્ણુની પૂજા કરવી જોઈએ. પૂજા માટે લેપનથી શુદ્ધ કરવામાં આવેલા સ્થાન પર ધાન્ય રાખો. તેની એક રંગોળી બનાવો. તે પછી તેના પર કળશ સ્થાપન કરો. તેના પર લાલ રંગના વસ્ત્રથી સજાવો અને તેની પૂજા કરો. તત્પશ્ચાત કળશની ઉપર વિષ્ણુજીની પ્રતિમા સ્થાપિત કરીને વ્રત કરવાનો સંકલ્પ કરવો અને ધૂપ, દીપ અને પુષ્પથી ભગવાનની પૂજા કરો.